text: Leitar tú eftir Nudlavirkinum, trýst her
text: #000000
text: Men seinasta valskeiðið hevur víst, at nógv av tí nýggja, ið er komið inn í Løgtingið, als ikki er vert at samla uppá.
text: #000006
text: Men tað er ikki bara í Løgtingum, at nýggju kustarnir feiga illa. Nú vil nýklakti býráðslimurin í Havn Tróndur Sigurðsson eisini vera við til at feigi skuffa.
text: #000007
text: Tróndur Sigurðsson proklamerar nú, at super átakið viå ókeypis busskoyring skal avtakast. Argumentini eru ikki heilt burturvið, men tey vísa eisini ein trupulleika við nýggju politikarunum, teir hava ikki altíð nøktandi vitan og evni til at skilja ymisku málini.
text: #000008
text: Hann vísir á, at bussleiðin er vorðin nógv dýrari at reka, enn hon var fyrr, og tí er neyðugt at taka pening fyri at koyra í bussunum. Kostnaðurin er sambært Trónda farin úr 9 milliónum í 2001, ið var nøkur ár áðrenn bussleiðin bleiv ókeypis, til 24 milliónir um árið nú. Tí heldur hann einastu loysn vera, at taka pening fyri bussleiðina aftur.
text: #000009
text: Áðrenn bussleiðin bleiv ókeypis kostaði tað 10 kr. pr. busstúr, og sambært Leivi Hansen fyrrverandi býráðslimi vóru inntøkurnar tá bert umleið 4 milliónir. Tvs. at rakstrarkostnaðurin hevur ligið á 9 milliónum + 4 milliónum ella umleið 13 milliónir í mund itl 24 milliónir í dag.
text: #000010
text: Sostatt er eykakostnaðurin, ið ókeypis bussleiðin gav okkum tær 4 milliónirnar, ið vit tá fingu inn.
text: #000011
text: Skulu vit seta kostnað á ferðaseðlarnar eru nógv atlit at taka, billetmaskinur skulu keypast, fólk skal setast at umsita inntøkurnar og allar ferðaætlanir skulu broytast til eyka tíðina, ið tað tekur, tá fólk skal rinda ferðaseðil við hvørt steðgistað, hetta merkir longri tíð pr. túr, og fleiri arbeiðstímar til bussførarar.
text: #000012
text: Skal tað geva nakra meining at hava gjald fyri ferðingina, má tað vera markant hægrið enn tað var fyrru ferðina, tvs minst 20 kr. pr túr, tað loysir seg simpulten ov illa at krevja eina 10 kr. inn. Eru vit super optimistisk frá vit 6-7 milliónir inn í inntøkum fyri bussleiðina.
text: #000013
text: Eins og ókeypis bussleiðin økti talið av fólki, ið valdu bussin framum bilin, so fer gjaldsleisturin at hava øvugta avleiðing, og vit skulu tí rokna við meira sliti av okkara vegum. Hetta er ikki gott fyri umhvørvið, men kostar eisini pening í viðlíkahaldi av vegunum. Samstundis sum bussleiðin í besta falli kemur at kosta 17-18 milliónir um árið, ístaðin fyri 24 milliónir.
text: #000014
text: Oman á tað heila verður hetta steinur oman á byrðu hjá okkara veikast stillaðu familjum, ið ikki hava ráð at koyra børn síni til frítíðarítriv og í skúla við bili. Hesar familjur fáa enn eina útreiðslu til sín longu frammanundan hart sperda økonomi.
text: #000015
text: Jú gamaní, vit kunnu kanska fíggja ein fjórðing ella ein triðing av bussleiðini við brúkaragjaldi. Men tað verður ein tænasta, ið nógv færri fara at brúka, og enn ein byrða omana á herðarnar hjá okkara veikastu borgarum. Tað er fanime ikki góður javnaðarpolitikkur. Henda kustin kundi eg hugsa mær at sett í skápið aftur.
text: #000016